Carsten Hansen (S), 2012-10-10:
Først vil jeg godt sige, at jeg synes, at vi skal have fokus på det der, hvor der opstår parallelsamfund, og på vores udsatte boligområder, som har problemer.
Derfor har jeg også sagt vidt og bredt, at jeg synes, at vi skal have en liste, der viser, hvor vi har de største udfordringer henne.
Jeg tror, at enhver sådan vil sige, at man synes, at det er underlige ting, der er gledet ud her, ud fra de kriterier, der er.
Derfor har jeg sagt, at jeg synes, vi skal justere de her kriterier.
Det vil jeg gerne gøre i samarbejde med Folketingets partier, og jeg forhandler jo altså som sagt ikke i Folketingssalen.
Det skal ikke være nogen hemmelighed, at der er nogle store udfordringer i mange af de her områder, også nogle af de steder, der ikke er på listen.
Lad mig så tilføje, at ud over dem – der er dem, der er røget ind på listen, og der er nogle, der er røget ud – så har vi faktisk rigtig mange, der står for at komme ind på listen.
Så derfor har vi samfundsmæssigt set en kæmpe udfordring med at få spredt integrationsindsatsen på andet end de store udsatte boligområder.
Vi har en stor udfordring med parallelsamfundene, og vi har en kæmpe udfordring med at få byen ind i de her udsatte boligområder og ikke ghettoerne tilbage til byen, som hr. Lars Løkke Rasmussen sagde.
Vi skal have en fremskudt jobindsats og få brudt monofunktionaliteten.
Alt det vil jeg gerne diskutere, også med Venstre.
Tak for spørgsmålet, og jeg vil i øvrigt kvittere for den fine aftale, vi lavede i går om energirenovering på boligområdet.
Det er altid godt at kunne lave brede forlig.
Men lad mig sige – og det er jo egentlig godt at få sagt i den her sammenhæng – at for det første renoverer vi jo vores boligområder, også med en bred aftale her, og vi har fremrykket og forhøjet rammer for 10 mia. kr.
Det er jo virkelig noget, der løfter vores udsatte boligområder.
For det andet sætter vi ind med en meget bred boligsocial indsats.
Det er en indsats, der bekæmper arbejdsløshed, sociale problemer og integrationsudfordringer.
For det tredje sætter vi hårdt og kontant ind mod kriminaliteten.
Det var noget af det første, justitsministeren lavede, nemlig et politiforlig, hvor jeg også mener at Venstre er med.
Der satte vi 250 mio. kr. af til en ekstra politiindsats.
Så vi kerer os om det her.
Der tror jeg at Venstre og Socialdemokratiet har fuldstændig enslydende holdninger til det.
Det i Odense var fuldstændig uacceptabelt.
Derfor tog jeg også med mine kolleger, integrations- og socialministeren og justitsministeren, til Odense, et par dage efter det var sket, for at få en opdatering på det og for at give udtryk for vores afsky for det, der var sket.
Det, jeg gerne vil sige her, er, at borgerne i Vollsmose faktisk var ude at tage afstand fra det og ude at besøge skadestuen.
Det synes jeg er et sundhedstegn, som jeg mener vi alle bør kvittere for.
Som hr. Høegh jo godt ved, er det svært for mig at kommentere enkelte og konkrete eksempler, for selve planloven hører jo under miljøministeren, og skal der stilles spørgsmål om den, synes jeg, hr. Henrik Høegh skal stille spørgsmål til miljøministeren.
Men i forhold til kystnærhedszonen vender vi jo bare tilbage til det, som var det, der gjaldt før 2010, altså under den tidligere regering, som hr. Henrik Høegh jo også var minister i.
Vi synes jo, det er vigtigt, at der sker en forenkling af reglerne for kystnærhedszonen, og det er for at beskytte den unikke naturressource, som jeg tror vi er enige om der er.
Og i stedet for at man får en »skal«-bestemmelse, som der var i 29 kommuner, om, at man skal godkende initiativer i kystnærhedszonen, er det i planlægningen i kystnærhedszonen, man fremover vil komme til at stille de samme høje krav til begrundelsen og planlægningens nødvendighed over hele landet, og ikke kun i de 29 kommuner, som var undtaget fra bestemmelsen.
Men vi skal huske på, som jeg forleden hørte en forsker fra Center for Landdistriktsforskning sige, at 80 pct. af dem, der flytter fra byerne ud i vores dejlige yderområder eller landdistrikter, faktisk gør det, fordi de vil have nærheden til naturen.
Der skal vi værne om vores natur, samtidig med at vi med landdistriktsbestemmelsen jo giver nye muligheder for vores truede landdistrikter.